ПРОТОКОЛ № 13 / 15.10.2015 год.

на ОИК - Община Антон

Днес, 15.10.2015 г. в 15:00 ч., в с. Антон, в сградата на читалище „Христо Ботев” се събра ОИК – Община Антон, назначена с решение № 1830- МИ/ 04.09.2015г. на ЦИК. На заседанието присъстваха 9 / девет / членове. Налице е необходимия кворум за вземане на решения.

Председателят на назначената ОИК – Община Антон предложи заседанието на комисията да протече при следния дневен ред:

**Д Н Е В Е Н   Р Е Д :**

1. Разглеждане на подаден сигнал от Мино Ленков Димитров с вх.№ 1/ 14.10.2015 год. и изслушване на докладна записка на комисията в състав членове на ОИК Антон, назначена за извършване на проверка по сигнал от Мино Ленков Димитров с вх.№ 1/ 14.10.2015 год.

Други предложения за включване в дневния ред не постъпиха. Същият бе приет с 9 / седем / (Петя Лукова Николова; Илияна Димитрова Готева;Камелия Николаева Симеонова; Антоанета Галинова Стоянова; Ганка Николаева Лозанова;Добромира Ненова Стоева;; Юлиана Кънчева Кънчева ; Маргарита Тодорова Колева ;Цветан Делчев Захариев ) гласа „ЗА”

**По първа точка** от дневния ред: Разглеждане на подаден сигнал от Мино Ленков Димитров с вх.№ 1/ 14.10.2015 год. и изслушване на докладна записка на комисията в състав членове на ОИК Антон, назначена за извършване на проверка по сигнал от Мино Ленков Димитров с вх.№ 1/ 14.10.2015 год.

 Постъпил е сигнал, в която се твърди, че в нарушение на Заповед №162/24.09.2015г на и.д. кмет на община Антон и в нарушение на ИК има разлепени агитационни материали на БСП- Антон на нерегламентираните места, а именно покана за организиран диспут от предизборния щаб на БСП-Антон, разлепени върху колоните на НЧ “Христо Ботев” с. Антон, както и разлепени агитационни материали върху дървета, намиращи се на терен общинска собственост /автобусна спирка при парка на р. Дълбок. Твърди се също, че поканите имат подвеждащо съдържание за гласоподавателите на община Антон, т.к. ПП ГЕРБ-Антон не е давала съгласието си за участие в диспута.

Прави се искане за предприемане на спешни мерки за премахване на неправомерно поставените агитационни материали

Сигналът / наименуван жалба/ е подадена от надлежна страна от лице имащо правен интерес, поради което е допустима, разгледана по същество,  жалбата е основателна.

Съгласно Заповед  162/24.09.2015г на и.д. кмет на община Антон, са определени следните места за поставяне на агитационни материали, а именно: зелената ограда, разположена в южната част на площад “Съединение” и сгради, огради и витрини само след разрешение на собственика или управителя на имота.

Комисия от членове на ОИК Антон в състав – Добромира Ненова Стоева, Маргарита Тодорова Колева, Илияна Димитрова Готева констатира, че агитационните материали - плакатите на кандидата за кмет и общински съветници от БСП са поставени върху дървета, намиращи се на терен общинска собственост /автобусна спирка при парка на р. Дълбок/, което по същество представлява както нарушение на Заповед №162/24.09.2015г на и.д. кмет на община Антон, определяща местата на агитационните материали, така и на чл.183 ал.3 от ИК.

Комисия от членове на ОИК Антон в състав Добромира Ненова Стоева, Маргарита Тодорова Колева, Илияна Димитрова Готева констатира, че върху колоните на НЧ “Христо Ботев” с. Антон няма разлепени покани за организиран от предизборния щаб на БСП диспут, с оглед на което по отношение на жалбата в тази й част ОИК Антон не следва да взема решение.

Във връзка с горното и на основание чл. 87 ал. 1 т. 22 от ИК, чл. 183 ал. 3 от ИК, Докладна записка от 14.10.2015г на ОИК Антон по жалба вх. №1 в регистъра за жалбите във връзка с чл. 87 ал. 1 т. 1 от ИК

**Р Е Ш И:**

1. Да се премахнат агитационни материали на БСП - плакатите на кандидата за кмет и общински съветници от БСП, поставени върху дървета, намиращи се на терен общинска собственост /автобусна спирка при парка на р. Дълбок/,
2. Задължава и.д. кмет на община Антон да извърши необходимите действия за премахване агитационните материали на посочените в т. 1 места на основание чл. 186 ал. 1 от ИК.

Решението подлежи на обжалване пред ЦИК, в тридневен срок, считано от обявяването му.

Препис от решението да се изложи на информационното табло на Общинска избирателна комисия – Антон

 Препис от решението да се изпрати на и.д. кмет на община Антон за сведение и изпълнение.

Поради изчерпване на дневния ред заседанието на ОИК – Антон беше закрито. Протоколът се изготви и подписа от:

**Председател**: /п/

/Петя Николова/

**Секретар:**/п/

/Илияна Готева /

.